**Kyle Platzer** (s. 4. maaliskuuta 1995 Waterloo, Ontario, Kanada) on kanadalainen jääkiekkoilija, joka pelaa Saksan DEL-liigan Schwenninger Wild Wingsissa. Hän on pelipaikaltaan keskushyökkääjä, mutta Platzer osaa pelata myös laidassa. Hän laukoo oikealta.

Ura
---

Platzer aloitti jääkiekkoilun kotikaupungissaan Ontarion Waterloossa. Hän oli kaudella 2010–2011 AHMMPL-juniorisarjassa Waterloo Wolvesin paras pistemies tehoilla 20+22=42. London Knights varasi Platzerin 65. pelaajana OHL:n varaustilaisuudessa 2011. Hän pelasi kauden 2011–2012 vielä suurimmaksi osaksi GOJHL-junioriliigaa Waterloo Siskinsin joukkueessa, jonka paras pistemies ja maalintekijä Platzer oli tehoilla 31+24=55. Hänet valittiin kauden päätteeksi liigan vuoden tulokkaaksi. Knightsin OHL-joukkueessa Platzer pelasi neljä runkosarjaottelua tehden yhden syöttöpisteen. Varsinaisella OHL:n tulokaskaudellaan 2012–2013 hän teki 65 runkosarjaottelussa tehot 5+17=22 ja 21 playoff-ottelussa tehot 2+4=6. Platzer voitti kauden päätteeksi liigan mestaruuden, J. Ross Robertson Cupin. Memorial Cup-lopputurnauksessa hän teki viidessä ottelussa tehot 1+1=2.

Edmonton Oilers varasi Platzerin neljännellä kierroksella 96. pelaajana NHL:n varaustilaisuudessa 2013. Kesken kauden 2013–2014, tammikuussa 2014 London Knights kauppasi hänet ja puolustaja Santino Centoramen Owen Sound Attackiin vaihdossa hyökkääjä Gemel Smithiin ja ehdolliseen viidennen kierroksen varausvuoroon. Kaikkiaan Platzer teki OHL:n runkosarjassa 36 tehopistettä. Kaudella 2014–2015 hän voitti Attackin sisäisen pistepörssin tehoilla 34+47=81. Platzer jakoi myös joukkueen sisäisen syöttöpörssin voiton Damir Šaripzjanovin kanssa lukemalla +13. Pudotuspeleissä hän oli Attackin paras syöttäjä neljällä syöttöpisteellään.

OHL-kauden 2014–2015 jälkeen, huhtikuussa 2015 Platzer teki kolmivuotisen NHL-tulokassopimuksen Edmonton Oilersin kanssa. Hän siirtyi samalla amatööritryout -sopimuksella loppukevääksi AHL-joukkue Oklahoma City Baronsin vahvuuteen. Platzer teki siellä neljässä runkosarja- ja kolmessa playoff-ottelussa tehot 2+1=3. Kauden 2015–2016 hän pelasi kokonaan Oilersin uudessa farmijoukkueessa, Bakersfield Condorsissa. Platzerin varsinainen tulokaskausi AHL:ssä toi 48 runkosarjaottelussa tehot 6+11=17. Myös kauden 2016–2017 hän pelasi kokonaan Condorsissa. Kauden 2017–2018 Platzer pelasi osaksi ECHL-joukkue Wichita Thunderin vahvuudessa. Hänet valittiin lokakuussa 2017 liigan viikon pelaajaksi.

Heinäkuussa 2018 Platzer teki vapaana agenttina vuoden mittaisen ja kaksisuuntaisen AHL-sopimuksen Charlotte Checkersin kanssa. Hän pelasi kauden 2018–2019 kuitenkin kokonaan ECHL-joukkue Florida Everbladesin vahvuudessa. Platzer oli joukkueen kolmanneksi paras pistemies tehoilla 24+33=57.

Platzer siirtyi kaudeksi 2019–2020 vuoden mittaisella sopimuksella SM-liigajoukkue KooKoohon. Helmikuussa 2020 hän teki seuran kanssa vuoden mittaisen jatkosopimuksen. Kaudella 2020–2021 Platzer oli tehoilla 9+28=37 KooKoon paras syöttäjä ja kolmanneksi paras pistemies.

Kaudeksi 2021–2022 Platzer siirtyi jatkamaan SM-liigauraansa vuoden mittaisella sopimuksella Tapparan riveihin. Jatkoaika.com-verkkolehden pelaaja-arvion mukaan hänellä vei syyskaudella aikaa päästä joukkueen pelisysteemiin ja Platzerin kausi osoittautui tuloksellisesti pieneksi pettymykseksi. Hän teki runkosarjassa tehot 11+15=26 ja pudotuspeleissä tehot 1+1=2. Platzerin liigauran ensimmäinen playoff-maali syntyi kolmannessa välieräottelussa 11. huhtikuuta 2022 hänen entistä seuraansa KooKoota vastaan. Hänen osumansa jäi Tapparan 4–2-voittoon päättyneen ottelun voittomaaliksi ja se vei joukkueen ottelusarjassa 2–1-johtoon. Miikka Männikkö valitsi Platzerin ottelun Alumnien tähtien ykköstähdeksi. Hän voitti kauden päätteeksi Suomenmestaruuden. Mestarien liigassa Platzer oli neljällä osumallaan Tapparan paras maalintekijä. Puolivälierävaiheen toisessa ottelussa 14. joulukuuta 2021 vieraissa ranskalaista Dragons de Rouenia vastaan hän teki joukkueen 0–4-voittoon päättyneen ottelun voittomaaliksi jääneen avausmaalin ylivoimalla. Tappara voitti otteluparin yhteismaalein 7–3 ja eteni välieriin. Joukkue eteni aina CHL-finaaliin saakka, mutta mestaruuden vei lopulta kuitenkin ruotsalainen Rögle BK lukemin 2–1.

Platzer siirtyi kaudeksi 2022–2023 vuoden mittaisella sopimuksella JYPiin. Joukkueen päävalmentajaksi siirtyi hänelle Tapparan urheilutoimenjohtajana tutuksi tullut Jukka Rautakorpi ja apuvalmentajaksi Platzerille KooKoosta tuttu Mikko Heiskanen. Hänelle JYPistä taustatietoa antoi myös Platzerin kanssa aiemmin Bakersfield Condorsin AHL-joukkueessa pelannut Braden Christoffer.

Kaudeksi 2023–2024 Platzer siirtyi vuoden mittaisella sopimuksella Saksan DEL-liigan Schwenninger Wild Wingsiin.

Pelityyli
---------

Platzerin entisen seuran KooKoon urheilutoimenjohtaja Jarno Kultasen mukaan hän on klassinen taitokeskushyökkääjä, jonka vahvuudet tukevat nimenomaan sentteripeliä. Kultasen mukaan Platzerilla on hyvä pelikäsitys, jonka ansiosta hänen syöttönsä ja tarjoilunsa ovat oikea-aikaisia. Platzer sijoittuu oikein ja reagoi hyvin suunnanmuutoksiin, joten hänellä on Kultasen mukaan hyvä pohja onnistua myös isossa kaukalossa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Waterloo Siskins | GOJHL | 50 | 31 | 24 | 55 | 70 | – | – | – | – | – |
|  | London Knights | OHL | 4 | 0 | 1 | 1 | 0 | – | – | – | – | – |
| 2012–2013 | London Knights | OHL | 65 | 5 | 17 | 22 | 15 | 21 | 2 | 4 | 6 | 8 |
|  | London Knights | M-Cup | – | – | – | – | – | 5 | 1 | 1 | 2 | 0 |
| 2013–2014 | London Knights | OHL | 39 | 9 | 8 | 17 | 14 | – | – | – | – | – |
|  | Owen Sound Attack | OHL | 27 | 13 | 6 | 19 | 12 | 5 | 1 | 2 | 3 | 6 |
| 2014–2015 | Owen Sound Attack | OHL | 68 | 34 | 47 | 81 | 46 | 5 | 1 | 4 | 5 | 4 |
|  | Oklahoma City Barons | AHL | 4 | 2 | 1 | 3 | 0 | 3 | 0 | 0 | 0 | 0 |
| 2015–2016 | Bakersfield Condors | AHL | 48 | 6 | 11 | 17 | 24 | – | – | – | – | – |
| 2016–2017 | Bakersfield Condors | AHL | 51 | 1 | 7 | 8 | 14 | – | – | – | – | – |
| 2017–2018 | Bakersfield Condors | AHL | 44 | 8 | 7 | 15 | 12 | – | – | – | – | – |
|  | Wichita Thunder | ECHL | 20 | 8 | 14 | 22 | 6 | – | – | – | – | – |
| 2018–2019 | Florida Everblades | ECHL | 58 | 24 | 33 | 57 | 20 | 16 | 1 | 4 | 5 | 2 |
| 2019–2020 | KooKoo | SM-liiga | 56 | 12 | 21 | 33 | 8 | – | – | – | – | – |
| 2020–2021 | KooKoo | SM-liiga | 52 | 9 | 28 | 37 | 14 | 2 | 0 | 0 | 0 | 0 |
| 2021–2022 | Tappara | SM-liiga | 55 | 11 | 15 | 26 | 12 | 15 | 1 | 1 | 2 | 0 | Kanada-malja |
| 2022–2023 | JYP | SM-liiga | 60 | 7 | 29 | 36 | 22 | – | – | – | – | – |
| 4 kautta | yhteensä | SM-liiga | 223 | 39 | 93 | 132 | 56 | 17 | 1 | 1 | 2 | 0 |
| 4 kautta | yhteensä | AHL | 147 | 17 | 26 | 43 | 50 | 3 | 0 | 0 | 0 | 0 |
| 2 kautta | yhteensä | ECHL | 78 | 32 | 47 | 79 | 26 | 16 | 1 | 4 | 5 | 2 |

Lähteet
-------

* Kyle Platzer The Internet Hockey Databasessa (englanniksi)
* Kyle Platzer Eurohockey-sivustolla (englanniksi)
* Kyle Platzer *Elite Prospects*. Everysport Media Group AB.  (englanniksi)

### Viitteet

1. ↑  Kyle Platzer The Internet Hockey Databasessa (englanniksi)
2. 1 2 3  Kyle Platzer vahvistaa KooKoo-hyökkäystä *kookoo.fi*.  10.7.2019. KooKoo Hockey Oy.  Arkistoitu 17.1.2022. Viitattu 10.7.2019.
3. 1 2 3 4 5 6  Kyle Platzer *Elite Prospects*. Everysport Media Group AB.  (englanniksi)
4. ↑  Elite Prospects - Waterloo Wolves Minor Midget AAA *eliteprospects.com*. Everysport Media Group AB. Viitattu 10.7.2019. (englanniksi)
5. ↑  Elite Prospects - Waterloo Siskins *eliteprospects.com*. Everysport Media Group AB. Viitattu 10.7.2019. (englanniksi)
6. ↑  Kyle Platzer Eurohockey-sivustolla (englanniksi)
7. ↑  Attack Acquire Platzer, Centorame ; Trade Smith *attackhockey.com*.  8.1.2014. Owen Sound Attack. Viitattu 10.7.2019. (englanniksi)
8. ↑  Elite Prospects - Waterloo Siskins *eliteprospects.com*. Everysport Media Group AB. Viitattu 10.7.2019. (englanniksi)
9. ↑  Oilers agree to terms with Platzer *nhl.com/oilers*.  5.4.2015. Edmonton Oilers. Viitattu 10.7.2019. (englanniksi)
10. ↑  Niedzielski, Nicholas: Checkers Sign Platzer, McCarron To AHL Deals *gocheckers.com*.  24.7.2018. Charlotte Checkers.  Arkistoitu 10.7.2019. Viitattu 10.7.2019. (englanniksi)
11. ↑  Elite Prospects - Florida Everblades *eliteprospects.com*. Everysport Media Group AB. Viitattu 10.7.2019. (englanniksi)
12. ↑  Yli-Mäenpää, Joni: Kanadalaishyökkääjä Kyle Platzer KooKoohon *Jatkoaika.com*.  10.7.2019. Jatkoaika r.y. Viitattu 10.7.2019.
13. ↑  Seppä, Lassi: KooKoo solmi ison tukun jatkosopimuksia − kapteeni Bonsaksen ja kohupuolustaja Berger jatkavat Kouvolassa *Jatkoaika.com*.  25.2.2020. Jatkoaika r.y. Viitattu 25.2.2020.
14. ↑  Elite Prospects - KooKoo *eliteprospects.com*. Everysport Media Group AB. Viitattu 9.5.2021. (englanniksi)
15. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 27.5.2021.
16. ↑  Lahtinen, Matias; Laine, Eveliina: Tapparan pelaaja-arviot 2021−22: Mestareilla oli valtavasti hyviä pelaajia, mutta myös heikompia lenkkejä *Jatkoaika.com*.  8.6.2022. Jatkoaika r.y. Viitattu 18.6.2022.
17. ↑  Tappara - Kookoo, 11.4.2022 *liiga.fi*.  11.4.2022. Jääkiekon SM-liiga Oy. Viitattu 18.6.2022.
18. ↑  Elite Prospects - Tappara *eliteprospects.com*. Everysport Media Group AB. Viitattu 18.6.2022. (englanniksi)
19. ↑  Matches *championshockeyleague.com*.  14.12.2021. Champions Hockey League (CHL) AG. Viitattu 18.6.2022. (englanniksi)
20. ↑  Hallitseva Suomen mestari Kyle Platzer vahvistamaan JYPiä *jypliiga.fi*.  19.5.2022. JYP Jyväskylä Oy. Viitattu 18.6.2022.
21. ↑  Kiviniemi, Konsta: JYPille iso menetys − ykkössentteri Kyle Platzer jatkaa uraansa Saksassa *Jatkoaika.com*.  10.5.2023. Jatkoaika r.y. Viitattu 10.5.2023.